
****

**IZVJEŠĆE O POSLOVANJU**

**t. d. KOMUNALAC d.o.o., Samobor**

**za razdoblje 1.1. - 31.12.2021. g.**

Samobor, travanj 2022. g.

SadrŽaj

[1. UVOD 1](#_Toc100056921)

[2. ORGANIZACIJSKA SHEMA 2](#_Toc100056922)

[3. OSNOVNA OBILJEŽJA POSLOVANJA ZA RAZDOBLJE 1.1. – 31.12.2021. 3](#_Toc100056924)

[4. ANALIZA PRIHODA I RASHODA ZA RAZDOBLJE 1.1. – 31.12.2021. 4](#_Toc100056925)

[4.1. UKUPNI PRIHODI 4](#_Toc100056926)

[4.1.2. Prihodi od usluga – Grad Samobor 6](#_Toc100056927)

[4.1.3. PRIHODI OD USLUGE ELEKTRONIČKE OBRADE PODATAKA 7](#_Toc100056928)

[4.1.4. Prihodi od prodaje robe 7](#_Toc100056929)

[4.1.5. Financijski prihodi 8](#_Toc100056930)

[4.1.6. Ostali poslovni prihodi 8](#_Toc100056931)

[4.2. UKUPNI RASHODI 9](#_Toc100056932)

[4.2.1. Troškovi sirovina, materijala, energije i sitnog inventara 9](#_Toc100056933)

[4.2.2. TROŠKOVI USLUGA 10](#_Toc100056934)

[4.2.3. REZERVIRANJA ZA TROŠKOVE SUDSKIH SPOROVA 11](#_Toc100056935)

[4.2.4. AMORTIZACIJA 11](#_Toc100056936)

[4.2.5. OSTALI TROŠKOVI POSLOVANJA 11](#_Toc100056937)

[4.2.6. TROŠKOVI OSOBLJA 12](#_Toc100056938)

[4.2.7. RASHODI POSLOVANJA 12](#_Toc100056939)

[4.3. FINANCIJSKI REZULTAT 13](#_Toc100056940)

[5. POKAZATELJI UZ FINANCIJSKE IZVJEŠTAJE 14](#_Toc100056941)

[5.1. POKAZATELJI LIKVIDNOSTI 14](#_Toc100056942)

[5.2. POKAZATELJI AKTIVNOSTI 15](#_Toc100056943)

[5.3. POKAZATELJI ZADUŽENOSTI 15](#_Toc100056944)

[5.4. POKAZATELJI EKONOMIČNOSTI 16](#_Toc100056945)

[6. KADROVSKA STRUKTURA 16](#_Toc100056946)

[7. ULAGANJA U DUGOTRAJNU MATERIJALNU I NEMATERIJALNU IMOVINU 17](#_Toc100056947)

[8. ZAKLJUČAK 19](#_Toc100056948)

1. UVOD

Trgovačko društvo Komunalac d.o.o., Samobor upisano je u sudski registar Trgovačkog suda u Zagrebu rješenjem br. Tt-97/4108-2, za obavljanje komunalnih djelatnosti, održavanje čistoće, sakupljanje i odlaganje komunalnog otpada, održavanje javnih površina, nerazvrstanih cesta, tržnica na malo, održavanje groblja, pružanje kolodvorskih usluga, upravljanje stambenim zgradama i drugo.

Grad Samobor jedini je osnivač i stopostotni vlasnik, a društvo je svrstano prema Zakonu o računovodstvu, čl. 17, u srednje velike poduzetnike.

Sjedište Društva nalazi se u Ulici 151. samoborske brigade HV br. 2 u Samoboru.

Organi upravljanja su Uprava, Nadzorni odbor i Skupština Društva.

Odlukom Skupštine društva od 14.1.2022. g. Renato Raguž, dipl. ing. stroj. imenovan je direktorom do opoziva Skupštine društva, a počevši od 15.1.2022. g.

U skladu sa Zakonom o komunalnom gospodarstvu (NN 68/18, 110/18, 32/20) i Odlukom o povjeravanju obavljanju komunalnih djelatnosti (Službene vijesti Grada Samobora broj 02/19) trgovačkom društvu Komunalac d.o.o. povjereno je obavljanje sljedećih komunalnih djelatnosti na području Grada Samobora:

1. Održavanje čistoće
2. Odlaganje komunalnog otpada
3. Održavanje javnih površina
4. Održavanje nerazvrstanih cesta
5. Javna rasvjeta
6. Tržnica na malo
7. Naplata parkiranja i „PAUK“ služba
8. Održavanje groblja i obavljanje pogrebnih poslova
9. Dimnjačarski poslovi.

U skladu s člankom 378. Zakona o vlasništvu i drugim stvarnim pravima (N.N. br. 91/96, 68/98, 137/99, 22/00, 114/01, 79/06, 141/06, 146/08, 38/09, 143/12 i 152/14) trgovačko društvo Komunalac d.o.o., Samobor obavlja djelatnost upravljanja nekretninama (stambenim zgradama) na području Grada Samobora i Grada Sveta Nedelja.

1. **ORGANIZACIJSKA SHEMA**

Slika 1 Organizacijska struktura Društva



1. OSNOVNA OBILJEŽJA POSLOVANJA ZA RAZDOBLJE 1.1. – 31.12.2021.

Pojava pandemije koronavirusa potvrđene početkom 2020. godine te njezin nastavak i u 2021. godini uzrokovao je poremećaje u poslovanju i gospodarskoj aktivnosti. Razvoj događaja povezanih s pandemijom ostavio je značajne posljedice i na poslovanje t.d. Komunalac d.o.o.

Poštujući sve mjere izdane od Nacionalnog stožera civilne zaštite Republike Hrvatske i slušajući upute lokalnog stožera Grada Samobora, ograničene i/ili obustavljene su određene poslovne aktivnosti: rad tržnice i sajmišta sve do 5. mj 2021. godine, zatvaranje poslovnih prostora na autobusnom kolodvoru. Navedeno je rezultiralo smanjenjem prihoda od zakupa pojedinih poslovnih prostora, odnosno obavljanja pojedinih djelatnosti.

Sredstva Grada Samobora koja su dodijeljena za održavanje nerazvrstanih cesta su u 2021. godini bila manja za 5 milijuna kuna u odnosu na 2020. godinu što je rezultiralo smanjenje troškova kooperanata za 1,9 mil. kuna te smanjenjem ostalih vanjskih troškova po ugovoru za 2,1 mil. kuna.

S ciljem smanjenja troškova vanjskih usluga prijevoza koji su godišnje iznosili između 700 i 800 tisuća kuna u listopadu 2021. godine je kupljen kamiona za prijevoz otpada do oporabitelja otpada.

Sučeljavanjem ukupnih prihoda i ukupnih rashoda poslovanja za razdoblje 1.1. – 31.12.2021. godine, Društvo je ostvarilo gubitak u poslovanju u iznosu od 2.480.328 kuna. Iako su se ukupni troškovi i rashodi smanjili za 7%, smanjili su se i ukupni prihodi za 6% čime je društvo i dalje poslovalo s gubitkom, ali taj gubitak se smanjio za 28% u odnosu na 2020. godinu odnosno 22% u odnosu na planirani gubitak. Premda je društvo uspjelo ostvarili manje troškove poslovanja u 2021. godini za nešto manje od 5 mi. kuna Društvo ne može završiti poslovanje s dobiti sve dok ne poveća svoje prihode, a povećanje prihoda je moguće povećanjem cijena grobnih i komunalnih naknada.

1. ANALIZA PRIHODA I RASHODA ZA RAZDOBLJE 1.1. – 31.12.2021.
2. Analiza prihoda i rashoda za razdoblje 1.1. – 31.12.2021.



* 1. UKUPNI PRIHODI

Ukupni prihodi za razdoblje 1.1. – 31.12.2021. godine ostvareni su u iznosu od 60.348.215 kuna.

* + 1. Prihodi od usluga

Prihodi od usluga za razdoblje 1.1. – 31.12.2021. godine iznose 20.651.429 kune. Ostvareni su pružanjem usluga našim korisnicima, pravnim i fizičkim osobama i čine 34% ukupnih prihoda društva, a struktura im je sljedeća:

1. Prihodi od usluga u 2021. g.



Osim prihoda iz Programa održavanja komunalne infrastrukture Grada Samobora, prihodi Službe održavanja nerazvrstanih cesta ostvaruju se i kroz sanacije i asfaltiranja prekopa nakon odjava o završenim građevinskim radovima drugih komunalnih društva, Vodoopskrbe i odvodnje iz Zagreba i Energo Metana iz Samobora, a iznose 644.725 kn, što je smanjenje od 4% u odnosu na prethodnu godinu, odnosno povećanje od 61% više u odnosu na 1. rebalans poslovnog plana.

Prihode od usluge odvoza komunalnog otpada čine prihodi od odvoza komunalnog otpada građanima i pravnim osobama i za 2021. g. u iznosu od 10.927.077 kuna, prihodi od odvoza i deponiranja glomaznog otpada u iznosu od 123.843 kuna i prihodi reciklažnog dvorišta od 583.024 kuna. Ovi prihodi veći su za 5% u odnosu na 2020. godinu te su povećani za 2% u odnosnu na planiranih za 2020. godinu.

Prihodi od održavanja javnih površina čine prihodi od ugovora o čišćenju poslovnih prostorija u iznosu od 67.550 kn što je 65% manje nego 2020. godine. Na smanjenje ponajviše utječe to što služba nije u 2021. godini ostvarila prihode od usluga održavanja parkova i zelenih površina koji su u 2020. iznosili 126.736 kn, a oni se odnose na pružanje usluga Gradu Samoboru bez ugovorenih situacija ili drugim korisnicima.

Prihode od održavanja groblja u 2021. godini čine prihodi od naknade za uređenje i održavanje groblja u iznosu od 1.383.240 kuna i prihodi od usluga ukopa u iznosu od 2.027.674 kuna.

Prihodi od usluga na tržnicama za 2021. godinu iznose 1.664.152 kuna, a uključuju prihode od mjestovine, gotovinskih uplata na tržnici i sajmištu te zakupa poslovnog prostora na tržnici Bregana. Utjecajem pandemije korona virusa, uslijed koje je Odlukom stožera civilne zaštite RH nastavljena obustava rada tržnice i sajmišta sve do svibnja, poslovni prihodi pali su za dodatnih 10% u odnosu na 2020. godinu.

Prihodi od naplate parkiranja su prihodi s osnova naplate parkiranja putem parkirnih aparata, parkirne rampe, putem SMS-a i dnevnih parkirnih karata i za 2021. godinu iznose 1.386.233 kn, što je povećanje za 19% u odnosu na 2020. godinu te 6% povećanje u odnosu na 1. rebalans plana.

Prihodi s osnove naknade upravitelja su malo ispod nivou ostvarenih u 2020. godinu i planiranih za 2021. godinu i iznose 779.193 kn.

Prihodi autobusnog kolodvora iznose 496.000 kn, a odnose se na prihode od zakupa poslovnih prostora. Još jedna od posljedica pandemije korona virusa je i pad ovih prihoda za 10% u odnosu na 2020. godinu, s osnove zatvaranja dijela poslovnih prostora te zabrane rada ugostiteljskog objekta na autobusnom kolodvoru.

Prihodi od dimnjačarskih usluga bilježe najveći porast u odnosu na 2020. godinu i to za 166% te su oni 2021. godine iznosili 559.358 kn.

Prihodi zajedničkih službi su prihodi s osnova najma prostora za aparate za tople napitke (Moćan), koji iznose 780 kuna mjesečno.

Ukupno povećanje prihoda od usluga u odnosu na isto razdoblje 2020. godine je 903.324 kuna ponajviše zbog porasta prihoda od odvoza komunalnog otpada i dimnjačarskih usluga.

* + 1. Prihodi od usluga – Grad Samobor

To su prihodi koji se ostvaruju iz proračuna Grada Samobora u skladu s Programom održavanja komunalne infrastrukture Grada Samobora, odnosno usvojenim programima održavanja nerazvrstanih cesta, javne rasvjete, čistoće, javnih površina, prikupljanja i deponiranja otpada, sanacije divljih deponija i monitoringa saniranog odlagališta otpada Trebež i za razdoblje 1.1. – 31.12.2021. godine iznose 34.254.656 kuna i čine 60% ukupnih prihoda. Ostvarena struktura prihoda prema programima iz proračuna Grada Samobora je sljedeća:

1. Prihodi od usluga – Grad Samobor u 2021. g.



* + 1. Prihodi od usluge elektroničke obrade podataka

Ovo su prihodi zajedničkih službi, odnosno Odjela naplate, a odnose se na uslugu elektroničke obrade podataka za Grad Samobor tj. uslugu fakturiranja i naplate komunalne naknade i naknade za uređenje voda. Visina naknade određena je potpisanim ugovorima i iznosi 5% od naplaćene komunalne naknade, odnosno 10% od naplaćene naknade za uređenje voda. Za razdoblje od 1.1. do 31.12.2021. godine ovi prihodi iznose 1.713.164 kuna.

* + 1. Prihodi od prodaje robe

Prihodi od prodaje robe su prihodi od prodaje:

1. Prihodi od prodaje robe u 2021. g.



U 2021. godini ostvareno je 22% više prihoda od prodaje robe u odnosu na 2021. godinu, odnosno 107% više u odnosu na planirane prihode od prodaje. U ukupnim prihodima od prodaje, najzastupljeniji su prihodi od prodaje pogrebne opreme (57%) koji su za 6% veći u odnosu na prethodnu godinu te prihodi od prodaje grobnih okvira (35%), koji su za 4% veći u odnosu na isto promatrano razdoblje. Značajan je i porast prihod od prodaje kazeti za urne dok su se prihodi od prodaje biorazgradivih vrećica za odlaganje bio otpada smanjili za 25%.

* + 1. Financijski prihodi

Financijski prihodi su prihodi od kamata na depozite, zateznih kamata na potraživanja od kupaca, kamata na kratkoročne pozajmice zaposlenicima, pozitivnih tečajnih razlika po obvezama za kredite i leasinge za vozila i strojeve.

1. Financijski prihodi u 2021. g.



U 2021. godini vidljiva je značajna razlika u prihodima od tečajnih razlika kod kojih je postotna promjena između 2020. godine i 2021. godine velikih 1251%. Do razlike dolazi zbog oscilacija tečaja eura u odnosu na kunu u 2021. godini gdje se vrijednost tečaja kretala između 7,4707 i 7,5869. Najveća tečajna razlika od 10.412 kune je vidljiva kod BKS Leasinga za vozilo Smećar. Velike oscilacije u vrijednosti eura nisu bile očekivane stoga u 2021. godini dolazi i do značajne razlike između ostvarenog i planiranog.

* + 1. Ostali poslovni prihodi

Ostali poslovni prihodi u 2021. godini iznose 2.269.341 kuna, a obuhvaćaju prihode s osnova besplatnog primitka sredstava dugotrajne imovine financirane od strane Grada Samobora i Fonda za zaštitu okoliša (određeni u % troškova amortizacije) u iznosu od 1.248.726 kuna, prihoda od donacija i refundacija troškova javnobilježničkih pristojbi i kamata u iznosu od 182.365 kuna, kao i naplaćenih, ranijih godina otpisanih i vrijednosno usklađenih potraživanja od kupaca u iznosu od 734.080 kuna te ostalih poslovnih prihoda (naplata štete s temelja osiguranja, otpis obveza prema dobavljačima, ukidanje rezerviranja za sudske sporove i dr.) u iznosu od 24.203 kuna.

1. Ostali poslovni prihodi u 2021. g.



Značajan porast prihoda od prodaje dugotrajne imovine u odnosu na isto razdoblje 2020. godine rezultat je prodaje Ralice Schmidt CP3, priključka za vozilo UNIMOG U/1400 i kosilice.

Prihodi od refundacije i subvencija se u 2021. godini razlikuju za 70% u odnosu na 2020. godinu ponajviše zbog prihoda od refundacije troškova koji su u 2021. godini odnose na refundaciju troškova za mobitele radnika i refundaciju pričuvi za račune HEP-a za Kalinovica bb Cvjetno naselje.

Ostali poslovni prihodi u 2021. godini bilježe smanjenje od 86% u odnosu na 2020. godinu ponajviše zbog toga što u 2021. godini nije bilo otpisa obveza i prihoda od ukidanja troškova rezerviranja koji su u 2020. godini iznosili 94.836 kuna.

U 2021. godini nije bilo prihoda s osnove upotrebe vlastitih usluga koji su u 2020. godini iznosili 872.000 kuna, a odnose se na radove Društva na deponiju „Trebež“ koje je financirao grad Samobor.

* 1. UKUPNI RASHODI

Ukupni rashodi za razdoblje 1.1. – 31.12.2021. godine ostvareni su u iznosu od 62.828.543 kuna.

* + 1. Troškovi sirovina, materijala, energije i sitnog inventara

1. Troškovi sirovina, materijala, energije i sitnog inventara u 2021. g.



Ovi materijalni troškovi za 2021. godinu iznose 9.774.719 kuna i u kumulativu su veći za 5% u odnosu na planirane, a u odnosu na 2020. godine dolazi do pada od 2%. Najveći pad troškova je vidljiv u potrošnji sirovina i materijala gdje je došlo do smanjenja potrošnje svih sirovina i materijala, materijala za održavanje, maziva i ulja, uredskog materijala i potrošnog materijala za pogrebnu službu.

* + 1. Troškovi usluga

1. Troškovi usluga u 2021. g.



U 2021. godini ostvareno je 25% manje troškova usluga u odnosu na 2020. godinu, ali je ostvareno 8% više u odnosu na planirane troškove usluga.

Ostali vanjski troškovi imaju porast potrošnje od 35% u odnosu na 2020. godinu, a u najvećem se dijelu odnose na vanjske usluge u obavljanju pogrebnih poslova, usluge pjevanja na pogrebima, usluge obrade podataka i podrške informacijskom sustavu, troškove poštarine, telefona i mobilnih uređaja.

71% troškova usluga čine troškovi vanjskih usluga i kooperanata, a koji obuhvaćaju troškove zbrinjavanja otpada, usluge kooperanata u zimskoj službi, usluge kremiranja i drugo. Pad potrošnje je vidljiv u svim dijelovima, ali najveći pad ovih troškova proizlazi iz smanjenja troškova zbrinjavanja otpada te smanjenja troškova vanjskih usluga održavanja cesta. Na zbrinjavanje otpada je u 2020. godini utrošeno 6.949.047 kuna, a u 2021. godini 1.797.619 kuna manje dok je za vanjske usluge redovnog održavanja u 2020. godini utrošeno oko 3.678.238 kuna dok je u 2021. godini utrošeno 1.918.052 kuna.

Nadalje, smanjile su se i usluge održavanja gdje je najveće smanjenje potrošnje vidljivo kod usluga mehaničara, limara i električara čiji troškovi su se u 2021. godini smanjili za 607.605 kuna u odnosu na 2020. godinu. Povećanje potrošnje je vidljivo kod usluga održavanja zgrada gdje su jedni od većih troškova u 2021. godini bila izrada i zamjena vrata na tržnici, servis rashladnika klime na autobusnom kolodvoru te popravak aluminijskih profila i sanacija horizontalnih spojeva na svjetlarniku na autobusnom kolodvoru.

Troškovi sajmova se odnose na dizajniranje i uređenje izložbenog prostora koje je bilo isplanirano za 2021. godinu.

Troškovi najamnine odnose se na najam opreme za fiskalizaciju prometa gotovinom, najam hangara u vojarni, najam parkinga za naplatu parkiranja na starom autobusnom kolodvoru od Konzuma d.d. (temeljem ugovornog odnosa 50% mjesečnog iznosa od naplate parkiranja) i drugo.

Troškovi propagande i reklame su troškovi oglašavanja u tisku, putem elektronskih medija, ostali oblici promidžbe i reklame.

Troškovi komunalnih usluga su troškovi deratizacije i dezinsekcije te potrošene vode za piće, pranje i sanitarije.

Troškovi ostalih usluga su troškovi naknada za tehničke preglede vozila, usluge održavanja programa i mreže i drugo.

* + 1. Rezerviranja za troškove sudskih sporova

Rezerviranja za započete sudske sporove protiv društva KOMUNALAC provode se na kraju godine na temelju procjene OPK službe i Uprave društva.

* + 1. Amortizacija

Amortizacija nematerijalne i materijalne imovine obračunata je sukladno računovodstvenoj politici, primjenom linearne metode. Ukupni iznos amortizacije za razdoblje 1.1. – 31.12. 2021. godine je 5.743.928 kuna.

* + 1. Ostali troškovi poslovanja

1. Ostali troškova poslovanja u 2021. g.



Troškovi neproizvodnih usluga sastoje se od troškova javnobilježničkih usluga, zdravstvenih usluga, usluge revizije, odvjetnika, veterinarske usluge, geodetske i konzalting usluge. Premije osiguranja uključuju osiguranje imovine, zaposlenih, odgovornosti prema trećim osobama. Članarine i naknade uključuju članarina HGK, naknada za nezapošljavanje osoba s invaliditetom, naknada za opće korisne funkcije šuma, komunalna i naknada za uređenje voda. Plaćanje svih ovih naknada je zakonska obveza. Ostali troškovi su troškovi općeg i posebnog obrazovanja radnika, naknade po ugovorima o djelu, administrativne i sudske takse i drugo.

* + 1. Troškovi osoblja

1. Troškovi osoblja u 2021. g.



Troškovi osoblja obuhvaćaju troškove plaća, doprinosa na bruto plaće i naknade bruto plaća, poreze i doprinose iz plaća kao i sve troškove materijalnih prava zaposlenika kao što su: troškovi naknada prijevoza zaposlenih, naknada za topli obrok, troškovi otpremnina u mirovinu, jubilarnih nagrada, potpora za novorođenčad, naknada za bolovanje, smrtnih slučajeva, darova u naravi, a sve u skladu s potpisanim Kolektivnim ugovorom. U isto su uključeni i troškovi dnevnica za službena putovanja.

Prosječan broj zaposlenih u 2020. godini je bio 252 dok je u 2021. godini bio 254 radnika. Troškovi osoblja u razdoblju 1.1. – 31.12.2021. godine iznose 29.924.852 kuna dok su u razdoblju 1.1. – 31.12.2020. godine iznosili 29.232.399 što je povećanje od 2% najvećim dijelom zbog povećanja neto plaća.

* + 1. Rashodi poslovanja

1. Rashodi poslovanja u 2021. g.



Troškovi prodane robe uključuju troškove nabavne vrijednosti prodanih grobnih okvira, kazeti za urne i pogrebne opreme. Troškovi prodane robe prate logičan slijed povećanja zbog povećanja prihoda od prodaje robe koji su se u 2021. godini povećali za 78.447 kuna dok su se troškovi povećali za 63.207 što ukazuje na dobit od prodaje grobnih okvira, kazeta za urne i pogrebne opreme.

Financijski rashodi su rashodi za kamate po kreditu OTP banke za autobusni kolodvor, kao i kamate na leasinge za kupljena komunalna vozila i strojeve. Bez obzira na pet novih ugovorenih leasing ugovora za nabavu mini bagera, šatora, dva kamiona tegljača za prijevoz otpada te kamiona smećara troškovi kamata su se smanjili u 2021. godini budući da se svakom otplatom smanjuje glavnica i samim time se smanjuju i kamate. U financijske rashode još spadaju i negativne tečajne razlike koje ovise o tečaju kune u odnosu na EUR-o na dan 31.12. tekuće godine. Negativne tečajne razlike su se u 2021. godini smanjile za 101.889 kuna u odnosu na 2020. godinu.

Ostali troškovi poslovanja su troškovi novčanih kazni, troškovi po sudskim presudama, naknadno utvrđeni rashodi iz prošlih godina i drugo.

Vrijednosno usklađenje potraživanja od kupaca iskazano u iznosu od 984.095 kuna odnosi se na ispravak vrijednosti utuženih potraživanja od kupaca za uslugu prikupljanja otpada.

Veliko smanjenje financijskih rashoda rezultiralo je smanjenjem rashoda poslovanja za 2% u odnosu na prethodnu godinu što je apsolutno smanjenje od 45.209 kuna.

* 1. FINANCIJSKI REZULTAT

Sučeljavanjem ukupnih prihoda i ukupnih rashoda poslovanja za razdoblje 1.1. – 31.12.2021. godine, Društvo je ostvarilo gubitak u poslovanju u iznosu od 2.480.328 kuna. Iako su se ukupni troškovi i rashodi smanjili za 7%, smanjili su se i ukupni prihodi za 6% društvo je i dalje poslovalo s gubitkom, ali taj gubitak se smanjio za 28% u odnosu na 2020. godinu odnosno 22% u odnosu na planirani gubitak.

Stavljanjem u omjer pet vrsta prihoda i rashoda s najznačajnijih promjenama u 2021. godini u odnosu na prethodnu vidljivi su ključni elementi utjecaja ja poslovni rezultat.

1. Utjecaj značajnijih poslovnih promjena na poslovni rezultat (u kn)



Budući da Društvo koristi vanjske usluga i kooperante ponajviše za održavanje javnih površina i nerazvrstanih cesta za očekivati je da će smanjenje prihoda od održavanja javnih površina i nerazvrstanih cesta utjecati na smanjenje troškova vanjskih usluga i kooperanata.

1. POKAZATELJI UZ FINANCIJSKE IZVJEŠTAJE
   1. POKAZATELJI LIKVIDNOSTI
2. Koeficijent tekuće likvidnosti (KTL)

|  |  |  |  |  |  |
| --- | --- | --- | --- | --- | --- |
| **OPIS** | **2017.** | **2018.** | **2019.** | **2020.** | **2021.** |
| Kratkotrajna imovina | 34.707.052 | 35.475.132 | 35.983.887 | 31.032.448 | 29.203.690 |
| Kratkoročne obveze | 42.241.202 | 42.662.528 | 41.671.736 | 38.370.835 | 36.603.397 |
| **KTL** | **0,82** | **0,83** | **0,86** | **0,81** | **0,80** |
| **Neto radni kapital** | **-7.534.150** | **-7.187.396** | **-5.687.849** | **-7.338.387** | **-7.399.707** |

Koeficijent tekuće likvidnosti pokazuje omjer kratkotrajne imovine i kratkoročnih obveza, odnosno mjeri sposobnost poduzeća da podmiri svoje kratkoročne obveze. Smatra se da bi koeficijent tekuće likvidnosti trebao biti 2 ili više. Za 2021. godinu on iznosi 0,80, što ukazuje na probleme s likvidnošću u poslovanju te upućuje na potrebne aktivnosti, a koje se prvenstveno odnose na povećanje naplate potraživanja u narednom razdoblju. Neto radni kapital označava kratkotrajnu imovinu koja se financira dugoročnim izvorima. U trenutku kada radni kapital postane negativan kratkotrajna imovina se počinje financirati dugoročnim izvorima što upućuje na određene probleme u poslovanju vezane uz likvidnost.

1. Koeficijent financijske stabilnosti (KFS)

|  |  |  |  |  |  |
| --- | --- | --- | --- | --- | --- |
| **OPIS** | **2017.** | **2018.** | **2019.** | **2020.** | **2021.** |
| Dugotrajna imovina | 105.945.857 | 107.325.307 | 92.955.213 | 91.060.030 | 89.569.464 |
| Glavnica i dugoročne obveze | 72.953.129 | 74.540.474 | 73.852.916 | 66.441.860 | 62.208.922 |
| **KFS** | **1,45** | **1,44** | **1,26** | **1,37** | **1,44** |

Koeficijent financijske likvidnosti prikazuje koliko poduzeće koristi dugoročnih izvora kako bi financiralo dugotrajnu imovinu. Taj pokazatelj mora biti manji od 1, odnosno poduzeće mora moći dugoročnim izvorima financirati, uz dugotrajnu imovinu, i dio kratkotrajne imovine. Za 2021. godinu on iznosi 1,44 što ukazuje da društvo i dalje nema radni kapital.

* 1. POKAZATELJI AKTIVNOSTI

Koeficijent obrtaja potraživanja od kupaca (KOp)

|  |  |  |  |  |  |
| --- | --- | --- | --- | --- | --- |
| **OPIS** | **2017.** | **2018.** | **2019.** | **2020.** | **2021.** |
| Prihodi od prodaje | 60.550.345 | 60.873.764 | 61.098.780 | 61.114.620 | 57.852.310 |
| Potraživanja od kupaca | 4.948.619 | 4.743.544 | 6.685.693 | 5.746.328 | 5.025.840 |
| **KOp** | **12,24** | **12,83** | **9,14** | **10,64** | **11,51** |
| **Trajanje naplate potraživanja** | **30** | **28** | **40** | **34** | **32** |

Koeficijent obrtaja potraživanja pokazuje koliko se puta godišnje potraživanja naplate tj. pretvore u novac i trebao bi biti što veći. Njegovim povećanjem smanjuje se trajanje naplate potraživanja. U 2021. godini vrijednost ovog koeficijenta je porasla u odnosu na prethodnu godinu, što ukazuje na pozitivan trend, odnosno prosječno trajanje naplate potraživanja od kupaca iznosi 32 dana.

* 1. POKAZATELJI ZADUŽENOSTI

1. Koeficijent zaduženosti (KZ)

|  |  |  |  |  |  |
| --- | --- | --- | --- | --- | --- |
| **OPIS** | **2017.** | **2018.** | **2019.** | **2020.** | **2021.** |
| Ukupne obveze | 92.271.106 | 91.594.860 | 74.289.715 | 70.883.835 | 70.048.246 |
| Ukupna imovina | 140.656.646 | 143.166.508 | 128.941.542 | 122.094.071 | 118.776.343 |
| **KZ** | **0,66** | **0,64** | **0,58** | **0,58** | **0,59** |

Koeficijent vlastitog financiranja (KVF)

|  |  |  |  |  |  |
| --- | --- | --- | --- | --- | --- |
| **OPIS** | **2017.** | **2018.** | **2019.** | **2020.** | **2021.** |
| Glavnica | 48.385.540 | 51.571.378 | 54.651.827 | 51.210.236 | 48.728.097 |
| Ukupna imovina | 140.656.646 | 143.166.508 | 128.941.542 | 122.094.071 | 118.776.343 |
| **KVF** | **0,34** | **0,36** | **0,42** | **0,42** | **0,41** |

Zbroj koeficijenta zaduženosti i koeficijenta vlastitog financiranja mora biti 1, iz razloga što oni zajedno prikazuju strukturu financiranja imovine.

Koeficijent zaduženosti pokazuje do koje mjere poduzeće koristi zaduženost kao oblik financiranja svojih aktivnosti. U pravilu bi trebao biti 50% ili manji, a kretanje njegove vrijednosti ukazuje na to da se Društvo više zaduživalo u 2021. godini u odnosi na prethodne godine.

Vrijednost koeficijenta vlastitog financiranja u pravilu bi trebala biti veća od 50%, što znači da je u tom slučaju veći dio imovine financiran iz vlastitih sredstava. U 2021. godini vrijednost ovog pokazatelja je 41%, odnosno, nastavljen je trend financiranja ukupne imovine većim dijelom iz vlastitih sredstava, u odnosu na korištenje tuđih izvora imovine.

* 1. POKAZATELJI EKONOMIČNOSTI

1. Ekonomičnost ukupnog poslovanja (Eu)

|  |  |  |  |  |  |
| --- | --- | --- | --- | --- | --- |
| **OPIS** | **2017.** | **2018.** | **2019.** | **2020.** | **2021.** |
| Ukupni prihodi | 63.078.036 | 63.033.325 | 63.011.764 | 64.318.688 | 60.348.215 |
| Ukupni rashodi | 65.733.427 | 62.947.487 | 62.931.315 | 67.760.279 | 62.828.543 |
| **KVF** | **0,96** | **1,00** | **1,00** | **0,95** | **0,96** |

Pokazatelj ekonomičnosti ukupnog poslovanja utvrđuje se stavljanjem u odnos ukupnih prihoda i ukupnih rashoda. Društvo je u razdoblju od 1.1. - 31.12.2021. godine ostvarilo više rashoda u odnosu na prihode, odnosno negativan financijski rezultat od -2.480.328 kune.

1. KADROVSKA STRUKTURA

Na dan 31.12.2021. godine u t. d. Komunalac d.o.o. zaposleno je 248 djelatnika, a prevladavala je sljedeća kvalifikacijska struktura zaposlenika:

1. Kadrovska struktura u 2021. g.

|  |  |  |  |  |  |
| --- | --- | --- | --- | --- | --- |
| **Kvalifikacija** | **Stanje 1.1.2021.** | **Povećanje u 2021.** | **Smanjenje u 2021.** | **Stanje 31.12.2021.** | **Struktura %** |
| VSS (dr. i mr.) | 0 | 0 | 0 | 0 | 0 |
| VSS | 25 | 0 | 2 | 23 | 9 |
| VŠS | 6 | 0 | 0 | 6 | 3 |
| VKV (V. stupanj) | 4 | 0 | 0 | 4 | 2 |
| SSS, SŠS (III. I IV. Stupanj) | 139 | 0 | 4 | 135 | 54 |
| KV | 6 | 2 | 0 | 8 | 3 |
| NSS (II. I III. Stupanj) | 21 | 4 | 0 | 25 | 10 |
| NKV | 53 | 0 | 6 | 47 | 19 |
| **Ukupno** | **254** | **6** | **11** | **248** | **100** |

1. ULAGANJA U DUGOTRAJNU MATERIJALNU I NEMATERIJALNU IMOVINU

U razdoblju 1.1. – 31.12.2021. godine, t.d. Komunalac d.o.o. nastavilo je s ulaganjima u nabavu novih i polovnih strojeva i vozila, opreme i alata, informatičke opreme i podrške, kao i u obrazovanje i stručno usavršavanje djelatnika, a sve u svrhu poboljšanja uvjeta poslovanja i kvalitete pruženih usluga u obavljanju povjerenih djelatnosti korisnicima, građankama i građanima Grada Samobora.

U tu svrhu, izdvojena su sljedeća sredstva:

1. Ulaganja u dugotrajnu materijalnu i nematerijalnu imovinu u 2021. g.

|  |  |
| --- | --- |
| **VRSTA DUGOTRAJNE IMOVINE** | **VRIJEDNOST bez PDV-a (u kn)** |
| **NEMATERIJALNA IMOVINA** | **6.600** |
| - licenca - omoguru widget domena | 6.600 |
| **GRAĐEVINSKI OBJEKTI** | **457.868** |
| - industrijski šator - *Erste Leasing* | 294.408 |
| - ograda - Trebež | 121.800 |
| - ograda - groblje Otruševec | 41.660 |
| **POSTROJENJE I OPREMA** | **1.015.195** |
| **Informatička oprema** | **78.211** |
| - ručni čitač - 8 kom | 51.680 |
| - prijenosno računalo za dijagnostiku | 4.950 |
| - računalo | 3.499 |
| - prijenosno računalo | 4.490 |
| - mobilni printer za račune - 8 kom | 13.592 |
| **Ostala oprema** | **936.984** |
| - motorni puhač - 2 kom | 4.556 |
| - udarni čekić - 2 kom | 7.828 |
| - rezalica BFS | 16.640 |
| - snježni plug Vertus | 89.290 |
| - silosni posipač Solid XG 2000 | 154.480 |
| - glava za košnju Mulag | 166.508 |
| - kranska kosilica Mulag | 222.200 |
| - samohodni električni usisavač - 2 kom | 189.000 |
| - mini staklena rashladna vitrina - 10 kom | 20.992 |
| - klima uređaj | 3.933 |
| - motorna pila | 5.297 |
| - postolje i cerada | 11.900 |
| - video nadzor | 15.052 |
| - kamera Wohler | 29.308 |

|  |  |
| --- | --- |
| **VRSTA DUGOTRAJNE IMOVINE** | **VRIJEDNOST bez PDV-a (u kn)** |
| **ALAT, NAMJEŠTAJ I TRANSPORTNA SREDSTVA** | **4.849.433** |
| - stolica - 11 kom | 2.139 |
| - vješalica | 440 |
| - garderobni ormar - 2 kom | 831 |
| - garderobni ormar trodjelni | 1.057 |
| - garderobni ormar dvodjelni - 6 kom | 4.671 |
| - Škoda Yeti ZG-7570-IC | 86.866 |
| - Mercedes-Benz Unimog ZG-7549-IC | 1.059.500 |
| - Mercedes-Benz Arcos - smećar - *BKS leasing* | 1.177.618 |
| - Mercedes-Benz Atego - podizač ZG-9958-IL - *Erste Leasing* | 798.597 |
| - kamion Man TGX ZG-5138-IJ - *UniCredit Leasing* | 740.425 |
| - Mini bager Caterpilar 303E - *Erste Leasing* | 272.188 |
| - kontejner za papir - 2 kom | 17.100 |
| - rolo kontejner - 2 kom | 91.700 |
| - kanta za kompaktiranje - 4 kom | 199.911 |
| - tegljač - priključno vozilo ZG-2866-IH - *UniCredit Leasing* | 396.389 |
| **UKUPNO ULAGANJA 1.1.-31.12.2021. g.** | **6.329.095** |
| **VLASTITA SREDSTVA** | **1.179.693** |
| **GRAD SAMOBOR** | **1.469.778** |
| **LEASING** | **3.679.625** |

1. ZAKLJUČAK

U razdoblju 1.1. – 31.12.2021. godine, t.d. Komunalac d.o.o. redovno je obavljalo svoje djelatnosti prema Programu održavanja komunalne infrastrukture na području Grada Samobora, a nastavak pandemije koronavirusa i dalje uzrokuje poremećaje u pružanju uslužnih komunalnih i ostalih djelatnosti, na što je ponajprije utjecala Odluka Stožera civilne zaštite RH o ograničenju i zabrani rada djelatnosti na tržnicama i sajmištu, koji početkom godine prestaju s radom sve do travnja kada započinje ograničen rad tržnice Sajmište (samo drive-in pristup) i traje do kraja svibnja. Od 29.5. tržnica Sajmište kreće s „normalnim“ radom, ali zbog pandemije dolazi do smanjenja korisnika za do 20%, isto tako je Tržnica radila sa smanjenim brojem prodajnih mjesta na betonskim klupama i ostalim prodajnim mjestima što je uveliko utjecalo na prihode.

Također, pandemija koronavirusa nastavila je svoj utjecaj i na smanjenje prihoda od zakupa poslovnih prostora na autobusnom kolodvoru.

Sredstva Grada Samobora koja su dodijeljena za održavanje nerazvrstanih cesta su u 2021. godini bila manja za 5 milijuna kuna u odnosu na 2020. godinu što je rezultiralo smanjenje troškova kooperanata za 1,9 mil. kuna te smanjenjem ostalih vanjskih troškova po ugovoru za 2,1 mil. kuna.

S ciljem smanjenja troškova vanjskih usluga prijevoza koji su godišnje iznosili između 700 i 800 tisuća kuna u listopadu 2021. godine je kupljen kamiona za prijevoz otpada do oporabitelja otpada.

Iako je društvo uspjelo ostvarili manje troškove poslovanja u 2021. godini za nešto manje od 5 mi. kuna svejedno nije uspjelo završiti godinu s dobiti što prema procjeni neće moći ostvariti sve dok se ne povećaju cijene grobnih i komunalnih naknada.

2022. godina je započela velikim promjena u Društvu, kao što je promjena Direktora, a donosi nam još puno toga.

U ožujku započinje rat između Rusije i Ukrajine koji momentalno donosi veliko povećanje cijena goriva čime se može očekivati i povećanje cijena drugih sredstva i usluga što će uveliko utjecati na troškove društva. Isto tako situacija s pandemijom koronavirusa nije još pod potpunom kontrolom tako da se ne zna što nas sve očekuje po tim pitanjima.

Također, 2022. godina donosi nam mnoge izazove vezane uz prilagođavanje i pripremu na zamjenu hrvatske kune eurom gdje će od 5.9.2022. godine biti obavezno dvojno prikazivati iznose na svim dokumentima koji su namijenjeni krajnjim korisnicima, a od 1.1.2023. godine kunu zamjenjuje euro. Neke od mjere koje je potrebno poduzeti pod tim pitanjem je otpis sumnjivih i nenaplativih potraživanja, priprema novih cjenika s dvojnim prikazom obje valute, priprema dvojnog prikazivanja iznosa na računima i svim drugih dokumenata koji su namijenjeni krajnjim korisnicima, ostale prilagodbe računovodstvenog i financijskog upravljanja, prilagodba informacijskih sustava, upravljanje gotovim novcem, informiranje i osposobljavanje radnika i mnogi drugi.

**Direktor**

Renato Raguž, dipl. ing. stroj.